CELEX: 62008CA0057
Language: el
Date: 2008-12-11 00:00:00
Title: Υπόθεση C-57/08 P: Απόφαση του Δικαστηρίου (πέμπτο τμήμα) της 11ης Δεκεμβρίου 2008 — Gateway, Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Fujitsu Siemens Computers GmbH (Αναίρεση — Κοινοτικό σήμα — Κανονισμός (ΕΚ) 40/94 — Άρθρο 8, παράγραφοι 1, στοιχείο β', και 5 — Προγενέστερα σήματα περιλαμβάνοντα το λεκτικό σήμα GATEWAY — Λεκτικό σήμα ACTIVY Media Gateway — Απουσία ομοιότητας μεταξύ των σημείων — Απουσία κινδύνου συγχύσεως — Συνεκτίμηση της φήμης των προγενέστερων σημάτων κατά τη συνολική εκτίμηση των αντιπαρατιθέμενων σημείων)

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/10
            
         Απόφαση του Δικαστηρίου (πέμπτο τμήμα) της 11ης Δεκεμβρίου 2008 — Gateway, Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Fujitsu Siemens Computers GmbH
   (Υπόθεση C-57/08 P) (1)
   
   (Αναίρεση - Κοινοτικό σήμα - Κανονισμός (ΕΚ) 40/94 - Άρθρο 8, παράγραφοι 1, στοιχείο β', και 5 - Προγενέστερα σήματα περιλαμβάνοντα το λεκτικό σήμα «GATEWAY» - Λεκτικό σήμα «ACTIVY Media Gateway» - Απουσία ομοιότητας μεταξύ των σημείων - Απουσία κινδύνου συγχύσεως - Συνεκτίμηση της φήμης των προγενέστερων σημάτων κατά τη συνολική εκτίμηση των αντιπαρατιθέμενων σημείων)
   (2009/C 32/16)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Gateway, Inc. (εκπρόσωπος: C. R. Jones, Solicitor)
   
      Αντίδικοι κατ' αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral), Fujitsu Siemens Computers GmbH
   Αντικείμενο
   Αίτηση αναιρέσεως κατά της αποφάσεως του Πρωτοδικείου (πέμπτο τμήμα), της 27ης Νοεμβρίου 2007, στην υπόθεση T-434/05, Gateway, Inc. κατά ΓΕΕΑ, με την οποία το Πρωτοδικείο απέρριψε προσφυγή του δικαιούχου των λεκτικών και εικονιστικών κοινοτικών και εθνικών σημάτων, που περιέχουν το λεκτικό στοιχείο «GATEWAY», για προϊόντα των κλάσεων 9, 16, 35, 36, 37 και 38, για την ακύρωση της αποφάσεως R 1068/2004-1 του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 14ης Σεπτεμβρίου 2005, με την οποία απορρίφθηκε η προσφυγή που άσκησε η αναιρεσείουσα κατά της αποφάσεως του τμήματος ανακοπών περί απορρίψεως της ανακοπής που άσκησε η αναιρεσείουσα κατά της αιτήσεως καταχωρίσεως του λεκτικού σήματος «ACTIVY Media Gateway» για προϊόντα των κλάσεων 9, 35, 38 και 42.
   Διατακτικό
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την Gatewa y Inc. στα δικαστικά έξοδα.
            
         
      (1)  ΕΕ C 171 της 5.7.2008.